Love (The Beatles-ის ალბომი)

***Love*** — ინგლისური როკ-ჯგუფ The Beatles-ის სიმღერებზე აგებული, ჯორჯ მარტინისა და მისი შვილის, ჯაილს მარტინის მიერ შედგენილი ალბომი, რომელიც არის ამავე სახელწოდების შოუს თანმხლები მუსიკის კრებული.

## ალბომი 
ჯორჯ მარტინი და მისი შვილი ჯაილს მარტინი შევიდნენ სტუდიაში პოლ მაკ-კარტნის, რინგო სტარის, იოკო ონოსა და ოლივია ჰარისონის მხრიდან ნებართვის შემდეგ. ჯორჯ მარტინის თქმით, პროექტზე მუშაობისას მან გამოიყენა ორიგინალური ოთხფირიანი, რვაფირიანი და ორფირიანი ჩანაწერები. ამან საშუალება მისცა, შეექმნა The Beatles-ის კატალოგში პირველი მოცულობითი ჟღერადობის ალბომი.

ერთ-ერთ ინტერვიუში ჯაილს მარტინმა განაცხადა, რომ ისინი ღელავდნენ, თითქოს ნებართვას ამ პროექტის განსახორციელებლად არ მიიღებდნენ და ამიტომაც, ყოველი შემთხვევისათვის, მან დაამზადა ორიგინალური ფირების ციფრული ვერსიები. ასევე მან ახსენა, რომ პროექტში არ იქნა გამოყენებული რამდენიმე სიმღერა, მაგალითად, Girl, რომელიც ჯორჯ მარტინს განსაკუთრებით მოსწონდა.

პოლ მაკ-კარტნიმ და რინგო სტარმა ამ ალბომზე ძალიან დადებითად ისაუბრეს. მაკ-კარტნიმ აღნიშნა: ამ ალბომმა The Beatles-ს კვლავ ერთად მოუყარა თავი, ისე თითქოს იქ ჯონი და ჯორჯიც იყო, ჩემთან და რინგოსთან ერთად. რინგოს კომენტარი ასეთი იყო: ეს ალბომი ჩემი აზრით მართლაც დიდებულია და მე ისეთ რამ მოვისმინე, რაც დავიწყებულიც მქონდა.

პირველად ალბომმა გაიჟღერა Virgin Radio ეთერში. მისმა რადიოწამყვანმა ჯეფ ლოიდმა, The Beatles-ის დიდმა მოყვარულმა ეთერში გაუშვა მთლიანი ალბომი, ყოველგვარი რეკლამისა თუ კომენტარის გარეშე.

ალბომზე გამოიკვეთება რამდენიმე საინტერესო დეტალი:

* გამოყენებულია როგორც სიმღერების საბოლოო სტუდიური ვარიანტები, ასევე დემო-ჩანაწერები და სტუდიური დუბლები (მაგალითად, ეს ეხება Strawberry Fields Forever-ს)
* ალბომზე არის რამდენიმე კომპოზიცია, რომელიც შედგება The Beatles-ის ორი-სამი სიმღერისგან. მაგალითია Drive My Car / The Word / What You're Doing.
* რამდენიმე სიმღერაში გამოყენებული უკუღმა დატრიალებული ჩანაწერი ან აკაპელა ვერსიები.
* პრაქტიკულად ცალკე ინდექსირებული ყველა სიმღერა უერთდება ერთმანეთს რომელიმე მუსიკალური ფრაგმენტით.

*Love* მოხვდა ბრიტანული ჩარტების #3 ადგილზე. იგი ასევე კომერციულად წარმატებული იყო აშშ-ში, სადაც იგი #4 ადგილზე მოვხდა და 2006 წლის ბოლოს  პლატინის სტატუსით დაჯილდოვდა.

მსოფლიო ჩარტში დისკი მოხვდა #1 ადგილზე და მხოლოდ გამოსვლიდან პირველი კვირის განმავლობაში გაიყიდა 721.000 ასლის ოდენობით. შემდეგ კვირას იგი კვლავ პირველ ადგილზე იყო და გაიყიდა 436.000 ასლის ოდენობით. ერთი კვირით იგი ამოვარდა ჩარტიდან და კვლავ დაბრუნდა მეოთხე კვირაში. ამ დროისათვის მსოფლიოში გაიყიდა მისი 2 მილიონი ასლი.

შობისათვის მისმა გაყიდვებმა იმატა და საბოლოოდ მან #1 ადგილზე გაატარა ექვსი კვირა. 40 საუკეთესო ალბომის სიაში დისკმა გაატარა 15 კვირა და გაიყიდა 2.849.000 ასლის ოდენობით. შემდეგი კვირების განმავლობაში სტაბილურად იყიდებოდა მისი 25.000 ასლი.

გრემის 50ე ყოველწლიურ დაჯილდოებაზე, რომელიც 2008 წლის 10 თებერვალს გაიმართა, ალბომმა მიიღო პრიზი ორ კატეგორიაში: საუკეთესო კრებული-მუსიკა ფილმისათვის და საუკეთესო მოცულობითი ჟღერადობის ალბომი.

## გამოცემები 
ალბომი სამი ვერსიის სახით გამოიცა. ეს იყო ჩვეულებრივი კომპაქტ დისკი, ორ დისკიანი გამოცემა და DVD-აუდიო ვერსია. DVD-აუდიო წარმოადგენს 5.1 ჟღერადობის ჩანაწერს (24 ბიტიანი 96 კჰც), რომლის გადართვაც შესაძლოა ორ არხზე. მისი მოსმენა ასევე შესაძლებელია DVD სისტემებზე.

### გამოცემების დეტალები 
## სიმღერების სია
DVD დისკზე სიმღერების Revolution და Back in the USSR ხანგრძლივობა უფრო დიდია, ვიდრე სტანდარტულ დისკზე. ყველა სიმღერის ავტორები არიან ჯონ ლენონი და პოლ მაკ-კარტნი, გარდა აღნიშნულისა.

#Because&nbsp;– 2:44
#Get Back&nbsp;– 2:05
#Glass Onion&nbsp;– 1:20
#Eleanor Rigby (გადასვლა სიმღერაზე Julia)&nbsp;– 3:05
#I Am the Walrus&nbsp;– 4:28
#I Want to Hold Your Hand&nbsp;– 1:22
#Drive My Car/The Word/What You're Doing&nbsp;– 1:54
#Gnik Nus&nbsp;– 0:55
#Something (გადასვლა სიმღერაზე Blue Jay Way) (ჯორჯ ჰარისონი)&nbsp;– 3:29
#Being for the Benefit of Mr. Kite!/I Want You (She's So Heavy)/Helter Skelter&nbsp;– 3:22
#Help!&nbsp;– 2:18
#Blackbird/Yesterday&nbsp;– 2:31
#Strawberry Fields Forever&nbsp;– 4:31
#Within You Without You/Tomorrow Never Knows (ჰარისონი, ლენონი/მაკ-კარტნი)&nbsp;– 3:07
#Lucy in the Sky with Diamonds&nbsp;– 4:10
#Octopus's Garden (რინგო სტარი)&nbsp;– 3:18
#Lady Madonna&nbsp;– 2:56
#Here Comes the Sun (გადასვლა სიმღერაზე The Inner Light) (ჰარისონი)&nbsp;– 4:18
#Come Together/Dear Prudence (გადასვლა სიმღერაზე Cry Baby Cry)&nbsp;– 4:45
#Revolution&nbsp;– 2:14 (კომპაქტ დისკის ვერსია) / 3:23 (DVD ვერსია)
#Back in the U.S.S.R.&nbsp;– 1:53 (კომპაქტ დისკის ვერსია) / 2:34 (DVD ვერსია)
#While My Guitar Gently Weeps (ჰარისონი)&nbsp;– 3:46
#A Day in the Life&nbsp;– 5:08
#Hey Jude&nbsp;– 3:58
#Sgt. Pepper's Lonely Hearts Club Band (Reprise)&nbsp;– 1:22
#All You Need Is Love&nbsp;– 3:39

;iTunes გამოცემის დამატებები
#The Fool on the Hill&nbsp;– 3:30
#Girl&nbsp;– 2:43

## ჩარტები და სერტიფიცირებები
### ჩარტები
### სერტიფიცირებები 
## რესურსები ინტერნეტში
*Love The Beatles-ის ოფიციალური საიტზე 

## სქოლიო 
კატეგორია:The Beatles-ის საუნდტრეკები
კატეგორია:2006 წლის რემიქსული ალბომები
კატეგორია:Apple Records-ის ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები ჯორჯ მარტინის პროდიუსერობით
კატეგორია:The Beatles-ის რემიქსული ალბომები
კატეგორია:ალბომები ჯაილზ მარტინის პროდიუსერობით
კატეგორია:2006 წლის საუნდტრეკები